Ngohe Aromatawai: Ka pū te ruha, ka hao te rangatahi!

Paerewa Paetae Tikanga ā-Iwi 91826: Te tātari i te ahurea rōpū tangata

Aronga: Tikanga ā-Iwi 3.1A v1

Whiwhinga: 4

**Te Horopaki**

He mema koe o Te Kāhui Tautoko Rangatahi Māori, ā, ko tāu nā mahi he rangahau, he tātari i te ahurea rangatahi o āianei.

Ka whakaputa koe i tētahi pūrongo whakaaturanga e whakamārama ai i ngā āhuatanga matua, ngā āhuatanga o waho, o roto o te ahurea rangatahi me te whakatau whakaaro mō namata.

Ka aromatawaingia tāu whakatau whakaaro mō ngā āhuatanga matua, ngā āhuatanga o waho, o roto o te ahurea rangatahi me te whakataurite ki ahurea kē atu.

**Hei Mahi**

Ka āta wānanga, ka āta matapaki tahi koutou ko te kaiako ki te whakatau i ngā tikanga rangahau.

Ka torotorohia ngā momo peka o te rangahau e puta ai ngā taunakitanga, ngā hua e whakatinana ai i tō pūrongo, hei tauira, te pākiki me te uiui tāngata.

Ka whakataurite te ahurea rangatahi o Aotearoa ki ahurea kē atu, ka āta taunaki ai.

Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea te āhua o te ahurea mō namata pērā i:

* te kāinga
* te pae pāpāho pāpori / pouaka whakaata
* te porihanga
* te kura.

Ka āta māherehere kia puta ai ōu whakaaro, āu huatau. Ka whakatau i āu mārohirohi.

Ka āta tuitui, ka āta whakaemi i ngā kōrero e whakaahua ai i ngā taunakitanga, i ngā hua.

Ka āta whakatakoto i ngā whakataunga.

Ka whakaputa i te pūrongo.

Kei wareware, me whakariterite e koutou ko te kaiako te roanga o te wā e tutuki ai ngā mahi katoa.

Taunakitanga: Tikanga ā-Iwi 91826 Ka pū te ruha, ka hao te rangatahi!

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Ka whakamārama i ngā āhuatanga matua o te ahurea rōpū tangata me te hononga ki ōna tikanga whakahaere.Ka whakatau whakaaro mō te āhua o tētahi ahurea o āianei, o namata hoki, ka taunaki ai.*Hei tauira:**Kua whakarite i tētahi pūrongo whakaaturanga hei whakamārama i ngā āhuatanga matua o te ahurea rangatahi me te hononga ki ōna tikanga whakahaere.**Kua whakatau whakaaro mō te āhua o te ahurea rangatahi o āianei, o namata hoki, kua taunaki ai.* | Ka whakatau whakaaro mō te āhua o tētahi ahurea o āianei, o namata hoki.Ka whakataurite ki ahurea kē atu, ka āta taunaki ai.*Hei tauira:**Kua whakarite i tētahi pūrongo whakaaturanga hei whakamārama i ngā āhuatanga matua o te ahurea rangatahi me te hononga ki ōna tikanga whakahaere.**Kua whakatau whakaaro mō te āhua o te ahurea rangatahi o āianei, o namata hoki, kua taunaki ai.**Kua whakataurite ki ahurea kē atu, kua taunaki ai.* | Ka tino mātau te whakatau whakaaro mō ngā āhuatanga o roto, o waho hoki e whakarerekē ai pea i te āhua o te ahurea mō namata. Ka whakataurite ki ahurea kē atu, ka āta taunaki ai.*Hei tauira:**Kua whakarite i tētahi pūrongo whakaaturanga hei whakamārama i ngā āhuatanga matua o te ahurea rangatahi me te hononga ki ōna tikanga whakahaere.**Kua tino whakatau whakaaro mō te āhua o te ahurea rangatahi o āianei, o namata hoki, kua taunaki ai.**Kua whakataurite ki ahurea kē atu, kua āta taunaki ai.* |